KOMISIJOS SPRENDIMAS
2006 m. balandžio 6 d.
iš dalies keičiantis Sprendimą 2005/393/EB dėl ribojimų taikymo zonų, susijusių su mėlynojo liežuvio liga Ispanijoje
(pranešta dokumentu Nr. C(2006) 1262)
(Tekstas svarbus EEE)
(2006/273/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. lapkričio 20 d. Tarybos direktyvą 2000/75/EB, nustatančią mėlynojo liežuvio ligos kontrolės ir likvidavimo reikalavimus (1), ypač į jos 8 straipsnio 3 dalies c punktą ir 19 straipsnio trečią dalį,
kadangi:
(1)
Direktyvoje 2000/75/EB nustatytos kontrolės taisyklės ir priemonės, skirtos kovoti su mėlynojo liežuvio liga Bendrijoje, taip pat apsaugos ir priežiūros zonos bei draudimas išvežti gyvūnus iš šių zonų.
(2)
2005 m. gegužės 23 d. Komisijos sprendime 2005/393/EB dėl apsaugos ir priežiūros zonų, susijusių su mėlynojo liežuvio liga, ir judėjimui iš tų zonų bei per tas zonas taikomų reikalavimų (2) numatyta, kad turi būti nustatytos bendrosios geografinės sritys, kuriose valstybės narės turi nustatyti apsaugos ir priežiūros zonas (ribojimų taikymo zonas), susijusias su mėlynojo liežuvio liga.
(3)
Ispanija pranešė Komisijai, kad Balearų salose virusas nebuvo išplitęs ilgiau nei dvejus metus.
(4)
Todėl laikoma, kad toje geografinėje srityje mėlynojo liežuvio liga nėra išplitusi, ir remiantis Ispanijos pateiktu pagrįstu prašymu ši sritis turėtų būti išbraukta iš ribojimų taikymo zonų sąrašo.
(5)
Todėl reikėtų atitinkamai iš dalies pakeisti Sprendimą 2005/393/EB.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2005/393/EB I priede, C zonai skirtoje dalyje tekstas
„Ispanija:
Balearų salos (16 serotipas nėra paplitęs)“
išbraukiamas.
2 straipsnis
Šis sprendimas taikomas nuo kitos dienos po jo paskelbimo Europos Sąjungos oficialiajame leidinyje.
3 straipsnis
Šis sprendimas skirtas valstybėms narėms.
Priimta Briuselyje, 2006 m. balandžio 6 d.